**Gazel**

*Radu Stanca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ȋn toate iubitele mele trecute,

Mereu, te-am cǎutat tot pe tine ,iubito,

Și-aproape ȋn toate puțin te-am aflat. Doar

Ȋn tine, din tine, nimica nu aflu.

Te-ntorc, ca pe-un ceas, de pe-o fațǎ pe alta,

Ȋți scot carapacea de-argint și cadranul

Și timp ȋndelungat scormonesc prin rotițe

Și arcuri de tine sǎ dau, dar degeaba.

Tu nu ești tu. Nu! Și zadarnic te-asemǎn

Cu tine, aceea ce totuși ascunsǎ

Pe undeva ești ( dar pe unde ? )și care

Nu vrei nicidecum ca sǎ ieși la ivealǎ.

Un joc dac-ar fi și n-ar fi mai zadarnic.

Un pas dac-ar fi și n-ar fi mai sfielnic.

Tu nu ești tu. Nu ! Și-mprejurul tǎu nu e

Decât o cǎutare a celui ce te cautǎ.

Ȋnchis ȋntre patru pereți plâng și sufǎr,

Cǎci, iatǎ, deși te-am gǎsit, nu te aflu.

Și visul meu trist, ca un câine de-acuma,

Va fi nevoit sǎ se-ntoarcǎ ȋn cușcǎ.

De-atât de mult timp te-așteptam, ȋncât clipa,

Când lin ai sosit, am luat-o de umeri

Cum iei pe-un prieten, dar ea, mincinoasa,

S-a-ntors și mi-a-nfipt un pumnal ȋntre coaste.

Și-acum ȋmplinirile nu-s ȋmplinite

Și, singur la masa de scris, ȋmi pierd timpul

Visând c-o sǎ vii, cine știe, ca mâine,-n

Strǎina aceea ce-așteaptǎ la poartǎ